Wees versigtig as jy van OR Tambo reis, waarsku polisie | Maroela Media
Die polisie in Gauteng het Saterdag lede van die publiek gewaarsku om ekstra waaksaam te wees wanneer hulle vanaf die Internasionale Lughawe OR Tambo in Kempton Park reis.
Dié waarskuwing volg nadat 'n man, wat gebruik gemaak het van die taxidiens Uber, Vrydagaand vanaf die lughawe tot by sy huis in Petervale, Sandton, agtervolg, beroof en geskiet is.
Volgens die polisie het 'n wit Toyota Corolla, waarvan die registrasienommer nie bekend is nie, die Uber-motor etlike kilometers agtervolg tot albei motors voor die man se huis stilgehou het.
Verskeie skote is afgevuur waarna die Uber-passasier ernstig gewond is. Die rowers het met twee tasse op die vlug geslaan.
Die man sterk tans in die hospitaal aan, en die bestuurder is nie in die voorval gewond nie.
Die polisie het in Januarie en November verlede jaar ook soortgelyke misdade veroordeel. Volgens dié verklarings is talle mense al op dieselfde wyse beroof.
Die polisie het ook gewaarsku teen misdadigers wat die huurmotordiens gebruik om misdade uit te voer. In Julie verlede jaar is 'n vrou verkrag nadat sy gedink het sy klim in 'n Uber-motor. Sy het glo minute voor die voorval een van dié huurmotors bespreek. Misdadigers het toegang gekry tot Uber-inligting en het hulle voorgedoen as werknemers van die diens.
Intussen het die polisie 'n beroep gedoen op enigiemand met inligting in verband met Vrydag se voorval om na vore te kom. Jy kan ook die nasionale misdaadlyn skakel by 0860 010 111.
Kempton Park OR Tambo Uber
Kon Uber taxi drywer nie agter kom dat n motor hom agtervolg nie????? Dis vir my vreemd. As jy so iets agterkom ry Polies stasie toe.
gaan my verstand te bowe dat die polisie n waarskuwings soos die kan uitreik en dan niks doen om dit op te los nie. hulle het dan die inligting tot hulle beskikking. dit behoort dan net soveel makliker te wees om die kriminele vas te trek.
Klink asof Uber saamgewerk het! Geen wonder daar is al so baie stories oor hulle nie! Hoekom kry misdadigers toegang tot die Uber stelsels? Wat moes die arme passasier ook nou doen? Dis nie asof jy met 'n vuurwapen mag vlieg nie! Dis soos om te se mense moet versigtig by hi-jacking spots wees!
feit bly staan skelms was seker bewus van wat in man se tas was so wonder of dit soooo onskuldig was